
POČITNIŠKO VARSTVO 5. TEDEN
27. 7. 2026 - 31. 7. 2026
Počitniško varstvo bo potekalo vsak dan med 6:30 in 16:30 uro. Zaradi lažje organizacije programa prosimo, da otroke pripeljete najkasneje do 7:50 ure.
Otroci naj imajo vsak dan s seboj dodatno malico in zadostno količino pijače, saj bodo aktivnosti potekale večinoma na prostem in bodo zaradi poletnih temperatur potrebovali dodatno okrepčilo.
Ponedeljek, 27.7.2026 
Zjutraj se bomo zbrali na OŠ Ivana Roba v Šempetru pri Gorici, kjer bomo dan začeli s spoznavnimi in športnimi igrami na šolskem igrišču.

Dopoldne bomo obiskali Športni center Šempeter - Vrtojba, kjer bodo otroci sodelovali v različnih športnih aktivnostih, ekipnih igrah in gibalnih izzivih. Dan bo namenjen spodbujanju gibanja, sodelovanja, vztrajnosti in športnega duha.

Popoldanske aktivnosti bodo potekale na sedežu osnovne šole.

Torek, 28.7.2026
Dopoldne bomo obiskali konje, kjer bodo otroci spoznali svet konjeništva, se seznanili z nego in življenjem konj ter skozi stik z živalmi razvijali občutek odgovornosti, mirnosti in spoštovanja do živali.

Po obisku konjev se bomo odpravili še v Mladinski center Vrtojba, kjer bodo potekale različne družabne, ustvarjalne in športne aktivnosti. Otroci bodo imeli možnost sproščenega druženja, sodelovanja v skupinskih igrah ter kakovostnega preživljanja prostega časa.
Prevzem otrok bo ta dan potekal v Mladinskem centru Vrtojba (Ul. 9. septembra 72, Vrtojba).

Sreda, 29.7.2026 
Odpravili se bomo na morje, kjer bomo uživali v plavanju, vodnih igrah in sproščenem druženju. Pod nadzorom animatorjev bodo otroci sodelovali v različnih zabavnih aktivnostih v vodi ter skozi igro razvijali samozavest in veselje do gibanja.
Otroci naj imajo s seboj: kopalke, neplavalci rokavčke, brisačo, kremo za sončenje, kapo, ustrezno obutev, pijačo in dodatno malico.
V primeru, da se ne strinjate z odhodom vašega otroka na morje, priporočamo, da ta dan ostane doma.
Četrtek, 30.7.2026 

Odpravili se bomo na plezalno steno, kjer bodo otroci pod strokovnim vodstvom spoznali osnove športnega plezanja. Preizkusili se bodo v različnih plezalnih izzivih ter skozi igro razvijali ravnotežje, koordinacijo, vztrajnost in samozavest.

Popoldanske aktivnosti bodo potekale na sedežu osnovne šole.

Petek, 31.7.2026 

Teden bomo zaključili z obiskom bazena v Ajdovščini, kjer bomo ponovno uživali v plavanju, vodnih igrah in sproščenem druženju. Otroci bodo pod nadzorom animatorjev sodelovali v različnih zabavnih aktivnostih v vodi in tako na prijeten način zaključili počitniški teden.

Otroci naj imajo s seboj: oprijete športne kopalke (uporaba kopalnih hlač – bermud na vodnih površinah ni dovoljena), neplavalci rokavčke, brisačo, kremo za sončenje, kapo, ustrezno obutev, pijačo in malico.
V primeru, da se ne strinjate z odhodom vašega otroka na bazen, je priporočljivo, da ta dan otrok ostane doma.

Zaradi visokih temperatur in vremena si pridržujemo pravico do spremembe programa. 

Kontaktna številka mentorjev v času počitniškega varstva: 041 439 775

